Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: diszkrimináció tilalma. Az Országos Fogyatékosügyi Program [100/1999. (XII. 10.) OGY határozat] adatai szerint
Paragraph Index: 1176

1997. évi parlamenti beszámolóban tett ajánlásunk. 1999 óta új problémát jelent azonban a köztemetéssel kapcsolatos jogbizonytalanság. Vizsgáltuk például azt, hogy a köztemetés időpontjáról kell-e értesíteni a hatóságok által ismert legközelebbi hozzátartozót (OBH 1966/1998.). 1999-ben lezárult egy, most folyik egy másik arról vizsgálat arról, hogy miért fekhetnek temetetlen holtak 9—12 hónapig az Igazságügyi Orvostani, illetve Patológiai Intézetben (OBH 1925/1999.). A múlt igazságtalanságainak jóvátételére 1990 óta tett kísérletek az országgyűlési biztosok gyakorlatában évről évre csökkenő számban ugyan, de még mindig konfliktusként jelennek meg. A biztos és helyettese az egyes kárpótlást érintő panaszok vizsgálata során minden esetben megállapította a visszásságot, a jogbiztonság sérelme, valamint a tulajdonhoz való jog megsértése miatt akkor, amikor a KKI az ügyintézési határidő túllépésével hozta meghatározatát (OBH 1343/1999.), amikor a földhivatal az árverésen vásárolt termőföldet a vásárlás évének utolsó napjáig nem adta a vevők birtokába (OBH 510/1999.), továbbá ha a panaszos alkotmányos joga azáltal sérült, mert az OKKH az általa hozott határozatban a panaszos lakóhelyét helytelenül tüntette fel (OBH 7064/1998.) és akkor is, ha a KKI kárpótlást megállapító határozatának a Nyugdíjfolyósító Igazgatósághoz való megküldésének elmulasztása miatt megállapított kárpótlás összegének folyósítása elmaradt (OBH 4011/1999.). Az egyik ügyben azért került sor a visszásság megállapítására, mert a KKI a hozzá benyújtott kereseti kérelmet az ügyintézési határidő 120 napos túllépésével továbbította a bírósághoz. Az országgyűlési biztos vizsgálata azt is feltárta, hogy a vizsgált üggyel azonos további 784 kereseti kérelem a bíróság elé való terjesztését is elmulasztották. Az országgyűlési biztos ajánlására a kérdéses kereseti kérelmeket a KKI továbbította a bíróságoknak. Az országgyűlési biztos ás általános helyettese által végzett vizsgálat alapján a visszásságot előidéző szerveknek tett ajánlásokat a címzettek minden esetben elfogadták és a megfelelő intézkedést megtették. Több alkotmányos joggal összefüggő visszásságot okozott az, hogy a törvényhozó nem alkotta meg a Párizsi Békeszerződésben vállalt kötelezettsége teljesítéséhez szükséges jogszabályt a nemzetközi szerződésekkel okozott károk kárpótlásáról. Visszásságot okozna az is, ha e jogszabály nem terjedne ki a csehszlovák—magyar lakosságcsere-egyezmény, valamint az 1964. február 3-án aláírt magyar—csehszlovák vagyonjogi egyezmény alapján keletkezett károkra. 1996 óta több panaszos sérelmezte azt, hogy a nemzetközi szerződéssel okozott károk miatt nem részesültek kárpótlásban (OBH 4381/1996.). A Párizsban, 1947. február 10-én kelt békeszerződés 29. Cikke alapján a szövetséges és társult hatalmak által jóvátételként elvett, területükön volt vagyonért a magyar állam nem fizetett kártalanítást, holott ezt a

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes